ಪ್ಲಾಸ್ಟಿಕ್ ಡಬ್ಬದೊಳಗೆ ತಲೆ ಸಿಲುಕಿಕೊಂಡು ಪಜೀತಿಗೆ ಸಿಲುಕಿದ್ದ ಶ್ವಾನದ ರಕ್ಷಣೆ

ಬೆಂಗಳೂರು: ಪಾಸ್ಟಿಕ್ ಡಬ್ಬದೊಳಗೆ ಶ್ವಾನದ ತಲೆ ಸಿಲುಕಿ ಒದ್ದಾಡಿದ ಘಟನೆ ಬೆಂಗಳೂರಿನಲ್ಲಿ ನಡೆದಿದೆ.

ಬೆಂಗಳೂರಿನ ರಾಮಮೂರ್ತಿನಗರದ ಆಶೀರ್ವಾದ್ ಲೇಔಟ್ ನಲ್ಲಿ ಈ ಘಟನೆ ನಡೆದಿದೆ. ಪ್ಲಾಸ್ಟಿಕ್ ಡಬ್ಬದೊಳಗೆ ತಲೆ ಸಿಲುಕಿಕೊಂಡ ಪರಿಣಾಮ ಬೀದಿ ಶ್ವಾನವೊಂದು ಎರಡು ದಿನದಿಂದ ತಿನ್ನೋಕಾಗದ ಪರಿಸ್ಥಿತಿಯಲ್ಲಿ ನರಳಾಡುತ್ತಿತ್ತು.

ಬೀದಿ ನಾಯಿ ನರಳಾಟ ಕಂಡ ಆಶೀರ್ವಾದ್ ಲೇಔಟ್ ನಿವಾಸಿಗಳು ಕೂಡಲೇ ಬಿಬಿಎಂಪಿಗೆ ದೂರು ನೀಡಿದ್ದಾರೆ. ಹೀಗಾಗಿ ತಕ್ಷಣವೇ ಸ್ಥಳಕ್ಕೆ ದೌಡಾಯಿಸಿದ ಬಿಬಿಎಂಪಿ ವನ್ಯಜೀವಿ ಸಂರಕ್ಷಕ ಸುಭಾಷ್ ಅವರು ಬೀದಿ ನಾಯಿಯನ್ನು ರಕ್ಷಿಸಿದ್ದಾರೆ. ಪ್ಲಾಸ್ಟಿಕ್ ಡಬ್ಬವನ್ನು ಕಟ್ಟರ್ ಬಳಸಿ ಕತ್ತರಿಸಿ ಶ್ವಾನವನ್ನು ಪ್ರಾಣಾಪಾಯದಿಂದ ಪಾರು ಮಾಡಿದ್ದಾರೆ.

ಆದ್ರೆ ಶ್ವಾನದ ತಲೆ ಹೇಗೆ ಪ್ಲಾಸ್ಟಿಕ್ ಡಬ್ಬದೊಳಗೆ ಸಿಲುಕಿತ್ತು ಎಂಬುದರ ಬಗ್ಗೆ ಮಾಹಿತಿಯಿಲ್ಲ.

https://www.youtube.com/watch?v=XfWFKLIRLBo&feature=youtu.be